|  |  |
| --- | --- |
| 2023.gada 16. februārī |  |
|  |  |

**Smiltenes novada darbu atlase priekš**

**XXVII Vispārējo latviešu Dziesmu un XVII Deju svētku**

**tautas lietišķās mākslas izstādes darbu atlase**

**NOLIKUMS**

1. **Vispārīgie jautājumi**
2. Nolikums nosaka kārtību, kādā notiek XXVII Vispārējo latviešu Dziesmu un XVII Deju svētku (turpmāk –Svētki) tautas lietišķās mākslas izstādes (turpmāk - Izstāde) darbu atlase ( turpmāk – Atlase)Smiltenes novadā.,
3. Atlases mērķi:
	1. apzināt Smiltenes novada tautas lietišķo mākslu, lai novērtētu Smiltenes novada tautas lietišķās mākslas izstrādājumu darināšanas prasmes un kultūras iezīmes;
	2. veicināt tautas lietišķās mākslas nozares attīstību, tās pētīšanu, saglabāšanu un nodošanu nākamajām paaudzēm;
	3. veicināt tautas lietišķās mākslas kolektīvu dalībnieku un individuālo meistaru māksliniecisko izaugsmi un jaunradi;
	4. parādīt plašam skatītāju lokam labāko veikumu nozarēs, atklājot tautas lietišķās mākslas tradicionalitātes un mūsdienīguma izpausmes.
4. Izstādes darbu atlases uzdevumi:
	1. Koordinēti organizēt darbu atlasi Smiltenes novadā
	2. veikt darbu atlasi izstādes ekspozīcijas izveidošanai saskaņā ar XXVII Vispārējo latviešu Dziesmu un XVII Deju svētkutautas lietišķās mākslas izstāde“ nolikumu
	3. dalībnieku noteikšana XXVII Vispārējo latviešu Dziesmu un XVII Deju svētku Izstādei.
5. **Atlases un izstādes organizators**
6. Atlasi organizē Smiltenes novada Tautas lietišķās mākslas studija “Smiltene” (Turpmāk – Studija)
7. Studijas kontaktinformācija: e-pasts: tlms.smiltene@smiltenesnovads.lv, tālrunis 25455507, adrese, Atmodas iela 2, Smiltene, LV-4729, kontaktpersona Liene Strazdiņa
8. Izstādi un atlasi rīko Latvijas Nacionālais kultūras centrs (turpmāk – Centrs), Reģ. Nr. 90000049726, adrese: Zigfrīda Annas Meierovica bulvāris 14-7, Rīga, LV-1050.
9. Centra kontaktinformācija: e-pasts: lnkc@lnkc.gov.lv, tālr. Nr. +371 67228985, tīmekļa vietne: www.lnkc.gov.lv.
10. Centra kontaktpersona: Centra Tautas lietišķās mākslas eksperte Linda Rubena, e-pasts: linda.rubena@lnkc.gov.lv , tālrunis 26658903.
11. **Darbu atlases dalībnieks un darba noformēšanas prasības**
12. Smiltenes novada darbu atlases dalībnieks var būt jebkurš Smiltenes novada tautas lietišķās mākslas meistars, amatnieks, mākslinieks, tautas lietišķās mākslas studijas vai pulciņa dalībnieks (turpmāk – Autors), kas atbilst šādiem nosacījumiem:
	1. Darbs ir paša autora kādā no tradicionālās tautas lietišķās mākslas tehnikām darināts tautas lietišķās mākslas priekšmets, kura darināšanai izmatoti tradicionālie dabas un citi materiāli;
	2. Darbs konceptuāli atbilst izstādes tematikai un ir kompozicionāli saskaņots materiālā un formā.
13. No viena autora tiks atlasīti izstādei ne vairāk, kā 3 liela izmēra darbi (segas, lakati vai galdauti).
14. Ierobežojumi neattiecas uz rotām, cimdiem, zeķēm, jostām un citiem maza izmēra darinājumiem.
15. Autors var iesniegt darbus, kas tapuši laika posmā no 2018.gada līdz 2023.gadam.
16. Darbs jānoformē ar darba pasi, norādot autora vārdu, uzvārdu un tautas lietišķās mākslas studijas vai pulciņa nosaukumu. Darba pasei jābūt salasāmai un labi piestiprinātai darba kreisajā pusē labajā apakšējā stūrī vai mazākiem darbiem (rotām) otrā pusē. Darba autora iniciāļiem vai vārdam un uzvārdam jābūt salasāmiem.

**IV. Darbu iesniegšana, izsniegšana un vērtēšana.**

1. Darbus atlasei autors vai kolektīva vadītājs atved un izvieto Smiltenes Kultūras centrā 10. februārī 9:00-18:00 Smiltenes Kultūras centra mazajā zālē, ja nav vienojies savādāk ar organizatoru.
2. Smiltenes kultūras centrs nodrošina galdus uz kuriem novietot izstrādājumus. Autors, vai kolektīva vadītājs pats nodrošina citus izstādīšanas inventārus pēc saviem ieskatiem.
3. Autors vai kolektīva vadītājs pats izkārto savus darbus, ja nav savādāk vienojies ar atlases organizatoru.
4. Darba atbilstību izstādei izvērtē Latvijas Nacionālais kultūras centra izveidota un apstiprināta izstādes darbu vērtēšanas komisija trīs cilvēku sastāvā, un tās lēmums ir neapstrīdams.
5. Darbi tiek vērtēti saskaņā ar XXVII Vispārējo latviešu Dziesmu un XVII Deju svētku tautas lietišķās mākslas izstādes darbu atlases nolikumu.
6. Pēc atlases, autors vai kolektīva vadītājs, dodoties prom no atlases, ņem līdzi savus darbus.
7. Darbus izstādei to autori uzglabā pie sevis un laika posmā no 05. – 09. jūnijam nodod Smiltenes Kultūras centrā dežurantei Kultūras centra darba laikā, vai iesniedz pēc saraksta 2023. gada 13.jūnijā laikā no 10.00 līdz 18.00 izstāžu zālē Sporta ielā 2, Rīgā.
8. Izstādes darbu autors izņem 2023. gada 3.-11. augustā Smiltenes Kultūras centrā pie dežurantes Kultūras centra darba laikā, vai 2023.gada 2.augustā izstāžu zālē Sporta ielā 2, Rīgā no plkst. 10.00 līdz 17.00.
9. Par izstādes darba saņemšanu pēc izstādes slēgšanas ir atbildīgs autors kolektīva vadītājs.
10. Iesniedzot darbu atlasei, Autors piekrīt nolikumā noteiktajam un tam, ka atlases laikā viņa darbs var tikt fotografēts vai filmēts, kā arī izmantots izstādes publicitātei.
11. **Dalībnieka personas datu aizsardzības nosacījumi**
12. Pamatojoties uz Vispārīgo datu aizsardzības regulu (Eiropas Parlamenta un Padomes regula (ES) 2016/679) Smiltenes novada pašvaldības dome informē, ka:
13. Jūsu iesniegtos dokumentos norādītie personas dati tiks apstrādāti, lai nodrošinātu tikai atlases norisi;
14. Iepriekš minētās Jūsu personas datu apstrādes pārzinis ir Smiltenes novada domes pašvaldības, Reģ.Nr.90009067337, kontaktinformācija: Dārza iela 3, Smiltene, Smiltenes novads, LV-4729.
15. **Noslēguma jautājumi**
16. Visas domstarpības un strīdi, kas var rasties nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.